प्रशासन के निर्देशों के बाबजूद प्रत्याशियों द्वारा लगातार चुनाव आचार संहिता का उल्लंघन किये जाने के बाद प्रशासन ने इसे गम्भीरता से लिया है। एसडीएम मोहम्मद गफ्फार ने एक बार फिर प्रत्याशियों को चेतावनी दी है प्रशासन को सख्ती बरतने के लिये मजबूर न किया जाए। जिन प्रत्याशियों ने पोस्टर, बैनर, झंडे, फ्लैक्स आदि लगाए हैं वे उन्हें तत्काल हटवा लें। उन्होंने नायब तहसीलदार प्रबर्द्घन शर्मा और प्रभारी कोतवाल आर पी पाण्डेय को नगर की दीवारों पर सजी प्रचार सामग्री तत्काल हटवाने के निर्देश दिए। एसडीएम से निर्देश पाकर दोनों अधिकारियों ने रविवा को पुलिस फोर्स के साथ सड़कों पर निकल कर सार्वजनिक स्थानों पर लगे पोस्टर और बैनर नुचवा दिए।